CELEX: 32017D0930(01)
Language: mt
Date: 2017-09-29 00:00:00
Title: Deċiżjoni ta’ Implimentazzjoni tal-Kummissjoni tad-29 ta’ Settembru 2017 dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku li hemm referenza għalih fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid (Monor, Monori (DOP))

30.9.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/4
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-29 ta’ Settembru 2017
   dwar il-pubblikazzjoni f’Il-Ġurnal Uffiċjali tal-Unjoni Ewropea tad-dokument uniku li hemm referenza għalih fl-Artikolu 94(1)(d) tar-Regolament (UE) Nru 1308/2013 tal-Parlament Ewropew u tal-Kunsill u tar-referenza għall-pubblikazzjoni tal-ispeċifikazzjoni tal-prodott għal isem fis-settur tal-inbid
   (Monor, Monori (DOP))
   (2017/C 329/06)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 97(3) tiegħu,
   Billi:
   
               (1)
            
            
               L-Ungerija bagħtet applikazzjoni għall-protezzjoni tal-isem “Monor, Monori” skont it-Taqsima 2 tal-Kapitolu I tat-Titolu II tal-Parti II tar-Regolament (UE) Nru 1308/2013.
            
         
               (2)
            
            
               F’konformità mal-Artikolu 97(2) tar-Regolament (UE) Nru 1308/2013, il-Kummissjoni eżaminat dik l-applikazzjoni u kkonkludiet li l-kundizzjonijiet stipulati fl-Artikoli 93 sa 96, fl-Artikolu 97(1) u fl-Artikoli 100, 101 u 102 ta’ dak ir-Regolament huma ssodisfati.
            
         
               (3)
            
            
               Sabiex ikunu jistgħu jitressqu d-dikjarazzjonijiet ta’ oġġezzjoni skont l-Artikolu 98 tar-Regolament (UE) Nru 1308/2013, jenħtieġ li d-dokument uniku li hemm referenza għalih fl-Artikolu 94(1)(d) ta’ dak ir-Regolament u r-referenza għall-pubblikazzjoni tal-ispeċifikazzjoni tal-prodott li saret matul il-proċedura nazzjonali preliminari għall-eżami tal-applikazzjoni għall-protezzjoni tal-isem “Monor, Monori” jiġu ppubblikati f’Il-Ġurnal Uffiċjali tal-Unjoni Ewropea,
            
         IDDEĊIDIET KIF ĠEJ:
   Artikolu Uniku
   Id-dokument uniku stabbilit skont l-Artikolu 94(1)(d) tar-Regolament (UE) Nru 1308/2013 u r-referenza għall-pubblikazzjoni tal-ispeċifikazzjoni tal-prodott għall-isem “Monor/Monori” (DOP) jinsabu fl-Anness ta’ din id-Deċiżjoni.
   Skont l-Artikolu 98 tar-Regolament (UE) Nru 1308/2013, il-pubblikazzjoni ta’ din id-Deċiżjoni għandha tagħti d-dritt ta’ oġġezzjoni għall-protezzjoni tal-isem speċifikat fl-ewwel paragrafu ta’ dan l-Artikolu fi żmien xahrejn mid-data tal-pubblikazzjoni tagħha f’Il-Ġurnal Uffiċjali tal-Unjoni Ewropea.
   
      Magħmul fi Brussell, id-29 ta’ Settembru 2017.
      
         
            Għall-Kummissjoni
         
         Phil HOGAN
         
            Membru tal-Kummissjoni
         
      
   
   
      (1)  ĠU L 347, 20.12.2013, p. 671.
   
      ANNESS
      DOKUMENT UNIKU
      
         “MONOR, MONORI”
      
      
         PDO-HU-N1638
      
      Id-data tal-applikazzjoni: 2.5.2013
      1.   Isem/ismijiet li se jiġi/u rreġistrat/i
      
      Monor, Monori
      2.   Tip ta’ indikazzjoni ġeografika
      
      DOP — Denominazzjoni ta’ Oriġini Protetta
      3.   Kategoriji tal-prodotti tad-dwieli
      
      
               
                  1.
               
               
                  Inbid
               
            4.   Deskrizzjoni tal-inbid/tal-inbejjed
      
      
         inbejjed bojod varjetali u cuvée
      
      B’kulur aħdar mitfi jew isfar ħadrani, vivaċi u friski, l-inbejjed varjetali ikollhom togħma u riħa ta’ frott u ta’ fjuri li hija karatteristika tal-varjetà użata; togħma finali li tibqa’ fit-tul fuq il-palat; xotti, nofshom misjurin, nofshom ħelwin jew ħelwin skont il-kontenut ta’ zokkor.
      
         Karatteristiki analitiċi ġenerali
      
      
                  Qawwa alkoħolika totali massima (f’% ta’ volum)
               
               
                   
               
            
                  Qawwa alkoħolika totali minima (f’% ta’ volum)
               
               
                  11,00 
               
            
                  Aċidità totali minima
               
               
                  4,5  grammi għal kull litru espressi bħala aċidu tartariku
               
            
                  Aċidità volatili massima (mEq/l)
               
               
                  1,08 
               
            
                  Total massimu ta’ diossidu tal-kubrit (mg/l)
               
               
                   
               
            
         inbejjed rożè varjetali u cuvée
      
      Inbejjed b’kulur roża mitfi jew lewn is-salamun, vivaċi u friski li huma magħmulin mill-għeneb iswed, bi rwejjaħ u b’togħmiet ta’ frott (lampun, ħawħ, ċirasa qarsa, ribes iswed, frawli salvaġġ, eċċ.) u xi minn daqqiet b’aromi tal-fjuri; inbejjed eżuberanti b’kemxejn aċidità divertenti: xotti, nofshom misjurin, nofshom ħelwin jew ħelwin skont il-kontenut ta’ zokkor.
      
         Karatteristiki analitiċi ġenerali
      
      
                  Qawwa alkoħolika totali massima (f’% ta’ volum)
               
               
                   
               
            
                  Qawwa alkoħolika totali minima (f’% ta’ volum)
               
               
                  11,00 
               
            
                  Aċidità totali minima
               
               
                  4,5  grammi għal kull litru espressi bħala aċidu tartariku
               
            
                  Aċidità volatili massima (mEq/l)
               
               
                  1,08 
               
            
                  Total massimu ta’ diossidu tal-kubrit (mg/l)
               
               
                   
               
            
         inbejjed ħomor varjetali u cuvée
      
      Lewn ir-rubini, l-inbejjed varjetali ikollhom irwejjaħ u togħmiet li huma karatteristiċi tal-varjetà użata, b’aċidità arrotondita; l-inbejjed imħallta ikollhom kontenut ta’ tannin li jirrifletti l-varjetajiet użati, b’togħma u b’konsistenza bellusija; dawn l-inbejjed ikollhom aromi ta’ frott (ċirasa qarsa, lampun, ġewż, ribes iswed, eċċ.) u aromi mħawra (kannella, vanilla), taċ-ċikkulata u tat-tabakk; xotti, nofshom misjurin, nofshom ħelwin jew ħelwin skont il-kontenut ta’ zokkor.
      
         Karatteristiki analitiċi ġenerali
      
      
                  Qawwa alkoħolika totali massima (f’% ta’ volum)
               
               
                   
               
            
                  Qawwa alkoħolika totali minima (f’% ta’ volum)
               
               
                  11,00 
               
            
                  Aċidità totali minima
               
               
                  4,5  grammi għal kull litru espressi bħala aċidu tartariku
               
            
                  Aċidità volatili massima (mEq/l)
               
               
                  1,20 
               
            
                  Total massimu ta’ diossidu tal-kubrit (mg/l)
               
               
                   
               
            5.   Metodi tal-produzzjoni tal-inbid
      
      a.   Metodi enoloġiċi essenzjali
      
      Restrizzjoni rilevanti għall-produzzjoni tal-inbejjed
      
               
                  1.
               
               
                  Metodi enoloġiċi obbligatorji
                  
                              1.1.
                           
                           
                              Bojod u rożè
                              
                                          —
                                       
                                       
                                          ħsad bl-idejn;
                                       
                                    
                                          —
                                       
                                       
                                          l-għeneb irid jiġi pproċessat f’jum il-ħsad;
                                       
                                    
                                          —
                                       
                                       
                                          l-għasir jista’ jsir biss f’lottijiet;
                                       
                                    
                                          —
                                       
                                       
                                          purifikazzjoni tal-most;
                                       
                                    
                                          —
                                       
                                       
                                          fermentazzjoni kkontrollata tal-most f’temperatura massima ta’ 20 °C.
                                       
                                    
                        
                              1.2.
                           
                           
                              Aħmar
                              
                                          —
                                       
                                       
                                          ħsad bl-idejn;
                                       
                                    
                                          —
                                       
                                       
                                          l-għeneb irid jiġi pproċessat f’jum il-ħsad;
                                       
                                    
                                          —
                                       
                                       
                                          fermentazzjoni fil-qxur;
                                       
                                    
                                          —
                                       
                                       
                                          l-għasir jista’ jsir biss f’lottijiet;
                                       
                                    
                                          —
                                       
                                       
                                          maturazzjoni fil-btieti tal-injam għal mill-inqas tliet xhur;
                                       
                                    
                                          —
                                       
                                       
                                          maturazzjoni fil-fliexken għal mill-inqas tliet xhur.
                                       
                                    
                        
            Il-metodu ta’ kultivazzjoni
      Fil-każ ta’ vinji eżistenti mħawla qabel il-31 ta’ Diċembru 2011, il-prodotti bid-DOP Monor(i) jistgħu jiġu prodotti mill-għeneb li joriġina mill-vinja sakemm il-vinja tibqa’ tinħadem.
      Fil-każ ta’ vinji stabbiliti wara l-1 ta’ Jannar 2012, il-prodotti bit-tikketta DOP Monor(i) jistgħu jiġu prodotti biss mill-għeneb li joriġina mid-dwieli mħawla bil-metodi ta’ kultivazzjoni li ġejjin: — tħarriġ forma ta’ kranju (head-training), tħarriġ umbrella (umbrella training), tħarriġ Moser (Moser training), tħarriġ purtiera sempliċi (single-curtain training) u tħarriġ Sylvoz (Sylvoz training).
      Għall-vinji stabbiliti wara l-1 ta’ Jannar 2012, id-densità tat-tħawwil għandha tkun mill-inqas 3 300 dielja għal kull ettaru. Meta tiġi deċiża d-distanza bejn ir-ringieli u bejn id-dwieli, minbarra l-ispazju regolari bejn ir-ringieli u d-dwieli, jistgħu jitħawlu wkoll ringieli doppji u/jew dwieli doppji. Id-distanza bejn ir-ringieli trid tkun tal-inqas 1,00 m u mhux aktar minn 3,60 m, filwaqt li d-distanza bejn id-dwieli trid tkun tal-inqas 0,60 m u mhux aktar minn 1,20 m. Fil-każ ta’ dwieli doppji, id-distanza medja bejn id-dwieli hija l-fattur determinanti.
      Meta tiġi deċiża t-tagħbija tad-dwieli, in-numru ta’ għejun ħajjin fuq kull dielja ma jistax jaqbeż 12 għal kull m2.
      Kull sena il-komunità kompetenti tal-inbid tiddeċiedi meta għandu jibda l-ħsad abbażi ta’ testijiet tal-ħsad li jitwettqu kull ġimgħa mill-1 ta’ Awwissu ta’ kull sena. Il-komunitajiet tal-inbid iħabbru d-data tal-ħsad permezz ta’ pubblikazzjoni.
      L-għeneb ikollu kontenut minimu ta’ zokkor ta’ 16,0 [MM °] (qawwa alkoħolika naturali ta’ 17,5-il °C f’volum ta’ mill-inqas 9,87 %)
      b.   Rendimenti massimi
      
      
         Inbid abjad u rożè
      
      70 hl/ha
      
         Inbid aħmar
      
      60 hl/ha
      6.   Żona demarkata
      
      Dawk is-sezzjonijiet ta’ Strázsa-hegy (l-għolja ta’ Strázsa) fil-belt żgħira ta’ Monor, Száraz-hegy (l-għolja ta’ Száraz) fil-belt żgħira ta’ Monor u fl-irħula ta’ Monorierdő u Bénye, u s-siti inklinati f’Harc-völgy (il-wied ta’ Harc) fir-raħal ta’ Gomba li huma klassifikati bħala Klassi I u II skont ir-reġistru tal-artijiet tal-vinji.
      7.   Għeneb prinċipali tal-inbid
      
      
                   
               
               
                  ** Zöld veltelini (PRINĊIPALI)
               
            
                   
               
               
                  ** Cabernet sauv. (PRINĊIPALI)
               
            
                   
               
               
                  ** Cabernet franc (PRINĊIPALI)
               
            
                   
               
               
                  ** Blauburger (IEĦOR)
               
            
                   
               
               
                  ** Ezerjó (PRINĊIPALI)
               
            
                   
               
               
                  ** Kékoportó (IEĦOR)
               
            
                   
               
               
                  ** Kékfrankos (PRINĊIPALI)
               
            
                   
               
               
                  ** Karát (IEĦOR)
               
            
                   
               
               
                  * Kadarka (PRINĊIPALI)
               
            
                   
               
               
                  ** Irsai Olivér (IEĦOR)
               
            
                   
               
               
                  ** Hárslevelű (PRINĊIPALI)
               
            
                   
               
               
                  ** Cserszegi fűszeres (PRINĊIPALI)
               
            
                   
               
               
                  ** Chardonnay (PRINĊIPALI)
               
            
                   
               
               
                  ** Ottonel muskotály (IEĦOR)
               
            
                   
               
               
                  ** Olasz rizling (PRINĊIPALI)
               
            
                   
               
               
                  ** Kövidinka (PRINĊIPALI)
               
            
                   
               
               
                  ** Szürkebarát (IEĦOR)
               
            
                   
               
               
                  ** Syrah (IEĦOR)
               
            
                   
               
               
                  ** Sauvignon (IEĦOR)
               
            
                   
               
               
                  ** Rajnai rizling (PRINĊIPALI)
               
            
                   
               
               
                  ** Pinot noir (PRINĊIPALI)
               
            8.   Deskrizzjoni tar-rabta/rabtiet
      
      
         Rabta maż-żona ġeografika
      
      1.   Deskrizzjoni taż-żona demarkata
      Fatturi naturali
      Iż-żona fejn jitkabbar l-għeneb għall-inbid Monori, li – skont il-mappa Ġeomorfoloġika Ungeriża (Magyarország geomorfológiai térképe) – tinsab fil-makroreġjun ġeomorfoloġiku tal-Gödöllő-Monori-dombság (l-għoljiet Gödöllő-Monor), f’medda ta’ għoljiet fuq ix-xifer tal-Lbiċ tal-għoljiet Cserhát, għandha elevazzjoni medja ta’ 200 metru ’l fuq mil-livell tal-baħar. F’Monor, faxxa ta’ erożjoni tissepara l-meżoreġjun ta’ Pesti hordalékkúp síkság (il-pjanura alluvjali ta’ Pest), li tinsab fil-Lbiċ tal-katina ta’ għoljiet, mill-meżoreġjun ġeomorfoloġiku ta’ Pilis-Alpári homokhát (il-katina ramlija ta’ Pilis-Alpár). Fi ħdan il-medda ta’ għoljiet hemm ukoll katini aktar baxxi sseparati b’widien mikula bl-erożjoni. Iż-żona tal-produzzjoni tinsab fuq dawn il-katini.
      Il-ħamrija hija tal-Plejstoċenu ta’ Fuq, li tinkludi loess tipiku b’fond ta’ 10-30 m, loess f’inklinazzjoni ramlija, ramel ta’ loess u ramel li jinżel bik meta timxi fuqu jew ramel fiss li ttajjar bir-riħ. Is-saff ta’ fuq tal-ħamrija jikkonsisti f’ħamrija tal-foresta kulur kannella fis-sadid jew ħamrija chernozem karbonjuża u residwali tal-foresta li jkun fiha ammonti kbar ta’ dolomit u ammont baxx ta’ minerali taflin tal-illit, b’livell relattivament baxx ta’ kontenut tal-ħadid u tal-aluminju. Kullimkien fil-katini ta’ għoljiet, l-ilma ta’ taħt l-art huwa fond aktar minn 10 m.
      F’dak li għandu x’jaqsam mal-klima tagħha, iż-żona hija adattata ħafna għat-tkabbir tal-għeneb. It-temperaturi jvarjaw skont l-istaġun, iżda ma hemmx xi varjazzjonijiet estremi fit-temperaturi. Ir-riskju tal-ġlata tax-xitwa huwa baxx, u l-ġlata tifforma biss rarament fil-inħawi għoljin fir-rebbiegħa u fil-ħarifa. Ma hemm l-ebda varjazzjoni sinifikanti bejn it-temperaturi minimi u massimi ta’ kuljum matul il-perjodu ta’ veġetazzjoni, u l-għadd ta’ ġranet sħan fis-sajf huwa baxx. It-temperatura medja annwali hija ta’ 11,6-il °C. Ix-xita tinżel regolarment matul il-perjodu ta’ veġetazzjoni. Il-medja tax-xita li tinżel hija ta’ 500 mm kull sena. Hemm madwar 2 000 siegħa xemx kull sena.
      Fatturi umani
      Il-produzzjoni tal-għeneb fuq Strázsahegy (l-għolja ta’ Strázsa) f’Monor u f’Harc-völgy (il-wied ta’ Harc) f’Gomba hija bbażata fuq varjetajiet u tekniki tradizzjonali.
      B’mod partikolari, il-produzzjoni tal-għeneb fiż-żona demarkata bdiet fis-seklu 15, meta tħawlu dwieli wara d-deforestazzjoni ta’ partijiet estensivi miż-żoni msaġġra. Il-kantini tradizzjonalment kienu jitħaffru fil-loess fost il-pjantaġġuni tad-dwieli fuq Strázsahegy (l-għolja ta’ Strázsa) f’Monor. Xi wħud mill-kantini ġew miksija bil-briks, iżda ħafna minnhom issa mhux miksija bil-briks u huma mingħajr kisi. Il-kundizzjonijiet termali fil-kantini huma adattati biex jiżguraw it-temperatura ideali ta’ 10-11-il °C. Hemm madwar 1 000 kantina f’Monor.
      Fil-vinji moderni fuq Szárazhegy (l-għolja ta’ Száraz) f’Monorierdő u f’Bénye hemm varjetajiet internazzjonali minbarra l-varjetajiet tradizzjonali Ungeriżi.
      L-impatt tal-fatturi umani fuq iż-żona tal-produzzjoni jista’ jiġi osservat f’dawn l-oqsma li ġejjin:
      
                  —
               
               
                  l-għażla tal-varjetajiet skont il-potenzjal ippreżentat mill-kundizzjonijiet ekoloġiċi;
               
            
                  —
               
               
                  l-iżvilupp ta’ tekniki tal-vitikultura u tal-produzzjoni tal-inbid skont il-karatteristiki ekoloġiċi speċifiċi u, parzjalment, skont il-karatteristiki tas-suq;
               
            
                  —
               
               
                  l-iżvilupp tal-faċilitajiet u l-istruttura ta’ integrazzjoni skont il-kundizzjonijiet ekoloġiċi u tas-suq;
               
            2.   Deskrizzjoni tal-inbejjed
      Karatteristika ġenerali tal-inbejjed hija d-dehra eleganti tagħhom, il-kontenut għoli ta’ alkoħol u l-kompożizzjoni fina ta’ aċidu, it-togħma finali li tibqa’ fit-tul fuq il-palat li jkollha r-riħa u l-aroma ta’ fjuri u ta’ frott tal-varjetà użata.
      3.   Preżentazzjoni u turija tar-rabta kawżali
      Minħabba l-pożizzjoni taż-żona tal-produzzjoni ta’ Monor u l-karatteristiki partikolari tal-ħamrija tagħha, l-ambjent għandu impatt sinifikanti fuq il-karatteristiki tal-inbejjed prodotti mill-għeneb li jitkabbar hawnhekk. Dawn il-karatteristiki ma jistgħux jiġu replikati kemm fiż-żoni tal-inħawi tar-Reġjun tal-Inbid tad-Duna (id-Danubju) jew f’subreġjuni oħra li jipproduċu l-inbid. B’mod partikolari, il-pożizzjoni twassal ġabra rikka ta’ togħmiet u ta’ aromi fl-inbejjed u r-riżultat finali huwa li l-inbejjed għandhom aċidità baxxa u kontenut għoli ta’ alkoħol. L-inbejjed għandhom kontenut ogħla ta’ minerali minħabba l-karatteristiki tal-ħamrija u għandhom karattru minerali. L-inbejjed miż-żona tal-produzzjoni jistgħu jinxtarbu meta jkunu għadhom mhux maturi, iżda aktar ma jitħallew jimmaturaw aktar ma l-kwalitajiet tagħhom ikomplu jiżviluppaw għalkollox.
      9.   Kundizzjonijiet ulterjuri essenzjali
      
      
         Qafas ġuridiku
      
      Minn organizzazzjoni li timmaniġġja d-DOP/l-IĠP, meta dan ikun previst mill-Istati Membri
      
         Tip ta’ kundizzjoni ulterjuri
      
      Dispożizzjonijiet addizzjonali dwar it-tikkettar
      
         Deskrizzjoni tal-kundizzjoni
      
      
                  (a)
               
               
                  Garanzija tal-identità tal-oriġini: isem il-lokalità jista’ jidher biss fuq inbid jekk 100 % tal-materja prima użata fil-produzzjoni tal-inbid tkun ġiet imkabbra f’dik il-lokalità.
               
            
                  (b)
               
               
                  Lista ta’ termini tradizzjonali permessi u termini ristretti oħrajn:
                  
                              i.
                           
                           
                              Terminu tradizzjonali: Védett eredetű bor [Inbid ta’ oriġini protetta]
                           
                        
                              ii.
                           
                           
                              Termini ristretti oħrajn: — muskotály, barrique
                           
                        
                              iii.
                           
                           
                              Termini tradizzjonali, termini ristretti oħrajn u termini li jirreferu għall-kulur tal-inbid ma jistgħux jiġu indikati fuq it-tikketta b’ittri li jkunu akbar minn dawk użati għad-denominazzjoni tal-oriġini.
                           
                        
            
                  (c)
               
               
                  Użu ta’ ismijiet tal-varjetajiet:
                  
                              i.
                           
                           
                              L-ismijiet tal-varjetajiet jistgħu jidhru fuq it-tikketta sakemm l-ittri li jidhru fuqha ma jkunux akbar minn dawk użati għad-denominazzjoni tal-oriġini.
                           
                        
                              ii.
                           
                           
                              Jistgħu jintużaw il-kliem küvé, cuvée jew házasítás għal inbejjed prodotti minn diversi varjetajiet ta’ għeneb.
                           
                        
            
         Produzzjoni ’l barra miż-żona demarkata tal-produzzjoni
      
      Qafas ġuridiku
      Minn organizzazzjoni li timmaniġġja d-DOP/l-IĠP, meta dan ikun previst mill-Istati Membri
      Tip ta’ kundizzjoni ulterjuri
      Deroga għall-produzzjoni fiż-żona ġeografika demarkata
      Deskrizzjoni tal-kundizzjoni
      Dan huwa possibbli fir-raħal ta’ Tápiószentmárton.
      
         Link għall-ispeċifikazzjoni tal-prodott
      
      http://boraszat.kormany.hu/monor